Marcus Rashford

Marcus Rashford MBE (* 31. október 1997, Wythenshawe, Anglicko) je anglický profesionálny futbalista, ktorý pôsobí ako útočník anglického mužstva Manchester United a taktiež anglického národného tímu.
Do tímu Manchester United sa dostal už ako 7-ročný. Podarilo sa mu skórovať dvakrát v oboch jeho debutoch (Europa League) po tom, ako sa tesne pred zápasom zranil útočník Anthony Martial a taktiež aj v jeho prvom zápase v Premier League vo februári 2016 (proti Arsenalu). Taktiež skóroval v jeho prvom Manchesterskom derby, a prvom zápase Ligového pohára.
Rashford skóroval pri svojom reprezentačnom debute v máji 2016, čím sa stal najmladším anglickým hráčom, ktorý skóroval vo svojom prvom medzinárodnom seniorskom zápase. Neskôr bol nominovaný do zostavy Albionu na európsky šampionát: UEFA Euro 2016.
Klubová kariéra.
Manchester United.
Marcus Rashford sa narodil vo Wythenshawe, Manchester. Ako 5-ročný začal hrávať za Fletcher Moss Rangers a o 2 roky neskôr sa pripojil k akadémii Manchestru United.
Sezóna 2015/16.
Prvýkrát sa Rashford dostal na lavičku prvého tímu 21. novembra 2015 v zápase Premier League proti Watfordu, ktorý Manchester United vyhral 2-1. 25. februára 2016 bol Rashford doplnený do základnej zostavy mužstva po tom, čo sa počas rozcvičky zranil útočník Anthony Martial. V odvetnom zápase 16-finále UEFA Europa League proti Midtjyllandu zaznamenal Rashford 2 góly pri víťazstve 5-1. Tieto góly spravili z Marcusa Rashforda najmladšieho hráča Manchestru United, ktorý skóroval v európskych súťažiach. Prekonal tak rekord, ktorý pred ním držala legenda klubu George Best. Rashford zažil debut v Premier League proti Arsenalu o tri dni neskôr. Na víťazstve United 3-2 sa podieľal dvoma gólmi a jednou asistenciou, čím sa stal tretím najmladším strelcom United v Premier League po Federicovi Machedovi a Danny Welbeckovi. 20. marca zaznamenal Rashford jediný gól v Manchesterskom derby, pri prvom víťazstve na trávniku Manchestru City od roku 2012 Vo veku 18 rokov a 141 dní je Rashford najmladším strelcom Manchesterského derby vôbec.
Dňa 30. mája 2016 podpísal Rashford novú zmluvu s United so zárobkom 20 000 £ za týždeň, ktorá vyprší v roku 2020, s možnosťou rozšírenia o ďalší rok.
Sezóna 2016/17.
Ďalšiu sezónu už začínal Rashford ako člen v seniorskom kádri s číslom 19, ktoré mu priradil nový manažér José Mourinho. Rashford strelil svoj prvý gól v sezóne 27. augusta 2016 proti Hull City po tom, čo v 71. minúte nastúpil za Juana Matu. Následujúci mesiac skóroval 18. septembra pri porážke 3:1 s Watfordom; 21. septembra pri víťazstve 3:1 proti Northamptonu Town v treťom kole EFL Cupu; a vo výhre ligy 4:1 nad Leicesterom City 24. septembra. Potom však skóroval až 7. januára 2017, na FA Cupe proti Reading, ktorý sa skončil 4:0.
Rashford získal svoju tretiu trofej 26. februára vo finále Pohára EFL, keď ako náhradník v 77. minúte nastúpil pri víťazstve 3:2 nad Southamptonom. Bol dôležitým faktorom víťazstva United 2:0 nad Chelsea 16. apríla po priamom kope Andera Herreru. Rashford strelil ďalší kľúčový gól o štyri dni neskôr proti Anderlechtu v 107. minúte štvrťfinálového druhého zápasu Európskej ligy pri výhre 2:1 (3:2 súhrnne) a poslal United do ďalšieho kola. Štartoval tiež vo finále Európskej ligy 24. mája proti holandskému tímu Ajax, ktorý Manchester United vyhral 2:0, čím získal svoju celkovo štvrtú a európsku prvú trofej. Vďaka príchodu Zlatana Ibrahimovića strávil Rashford väčšinu sezóny na krídle. Počas sezóny vystúpil najviac zo všetkých hráčov United, hral 53-krát.
Sezóna 2017–18.
Rashford sa premiérovo predstavil vo svojej druhej plnej seniorskej sezóne 8. augusta 2017 proti Realu Madrid v Superpohári UEFA ako náhradník (46. minúta) pri prehre 2:1. V lige začal domácim víťazstvom 4:0 proti West Hamu United, pričom asistoval pri úvodnom góle Romelu Lukaku. Rashford strelil svoj prvý gól v sezóne 26. augusta pri víťazstve 2:0 nad Leicestrom, tri minúty po to čo nastúpil ako striedajúci hráč. 12. septembra Rashford skóroval v Bazileji pri svojom debute v Lige majstrov UEFA, pri výhre 3:0.
23. októbra sa Rashford umiestnil na treťom mieste v ocenení Golden Boy za rok 2017 za víťazom Kylianom Mbappém a Ousmaneom Dembélém. 10. marca 2018 strelil Rashford oba svoje góly pri víťazstve 2:1 nad rivalom Liverpoolom. O tri dni neskôr bol United vyradený z Ligy majstrov po porážke španielskou Sevillou 2:1, pričom Rashford asistoval pri góle United. 
Sezóna 2018–19.
Pred sezónou 2018–19 dostal Rashford po odchode Ibrahimovića číslo 10. Tričko predtým v Premier League obliekali aj Teddy Sheringham, Ruud van Nistelrooy a Wayne Rooney a stal sa tak tretím absolventom akadémie, ktorý si ho obliekol po Markovi Hughesovi a Davidovi Beckhamovi. 
1. decembra Rashford 2 krát asistoval pri remíze United 2:2 so Southamptonom, pričom góly strelili Lukaku a Herrera. V ďalší herný deň 2 krát asistoval proti Fulhamu, pričom strelcami boli Ashley Young a Juanovi Mata a United vyhrali 4:1. 12. decembra nastúpil Rashford ako náhradník za stredopoliara Freda a v 87. minúte skóroval hlavičkou pri prehre 2:1 so španielskym tímom Valencia v zápase Ligy majstrov v záverečnej skupinovej fáze. 22. decembra Rashford skóroval v tretej minúte prvého zápasu Manchestru United pod vedením nového dočasného manažéra Ole Gunnara Solskjæra, v ktorom United zvíťazili nad Cardiff City 5:1. Solskjær ocenil Rashfordove výkony a uviedol, že Rashford mal šancu stať sa jedným z najlepších útočníkov na svete.
13. januára strelil Rashford jediný gól pri víťazstve 1:0 nad Tottenhamom Hotspur na štadióne vo Wembley; to bolo prvýkrát, čo skóroval v troch po sebe nasledujúcich ligových zápasoch vo svojej kariére, tretí najmladší, ktorý dosiahol toto pre United za sebou po Rooneym a Ronaldovi. Nasledujúci týždeň sa zúčastnil svojho 150. zápasu v klube, keď vyhral 2:1 proti Brightonu &amp; Hove Albion a svojím gólom stal najmladším hráčom v histórii United, ktorý skóroval v štyroch po sebe idúcich ligových zápasoch. Jeho pôsobivý výkon v januári mu vyniesol prvý titul hráča mesiaca Premier League.
Filantropia.
V marci 2020, počas lockdownu v Spojenom kráľovstve, ktorý uvalil vláda Borisa Johnsona v reakcii na pandémiu COVID-19, sa Rashford spojil s charitatívnou organizáciou FareShare zameranou na chudobu a plytvanie potravinami, a dodával jedlo prevžne deťom v oblasti Veľkého Manchestru, ktorí už nedostávali zadarmo obed v školách a v iných detských komunitách centrách. Rashford spočiatku kontaktoval FareShare, aby poskytol „značný“ dar, ale po diskusii s generálnou riaditeľkou Lindsay Boswell sa rozhodol poskytnúť svoju plnú podporu. S počiatočným cieľom podporiť 400 000 detí v regióne iniciatíva rýchlo vyzbierala viac ako 20 miliónov libier na zabezpečenie jedla pre deti v celej krajine, ktoré, ak by ešte chodili do školy, dostávali školskú stravu zadarmo. Dňa 11. júna Rashford odhalil, že charitatívna organizácia bola schopná poskytnúť 3 milióny jedál po celej krajine, pričom toto číslo sa nasledujúci mesiac zvýšilo na 4 milióny.
15. júna 2020 Rashford napísal otvorený list vláde Spojeného kráľovstva, v ktorej ich vyzval, aby ukončili chudobu detí v Spojenom kráľovstve. O deň neskôr vláda oznámila zmenu v politike týkajúcej sa predĺženia bezplatného školského stravovania pre deti počas letných prázdnin, pričom Rashfordova kampaň bola pripisovaná ako hlavný zlom vo vládnych rozhodnutiach. Za svoju charitatívnu činnosť obdržal Rashfrod rad britského impéria a čestný doktorandský titul od University of Manchester.
Hráčske štatistiky.
Klubové.
Ku dňu 14. august 2023
Medzinárodné.
Ku dňu 19. jún 2023
Úspechy.
Klubové.
Manchester United
Anglicko